Χρυσό Σερρών

Το Χρυσό είναι χωριό του νομού Σερρών και έδρα του Δήμου Εμμανουήλ Παππά. Βρίσκεται 12 χλμ. νοτιοανατολικά των Σερρών και έχει πληθυσμό 1.006 κατοίκους, σύμφωνα με την ελληνική απογραφή του 2021.

 Ιστορικά στοιχεία 
Σε ένα χαμηλό ύψωμα, που βρίσκεται σε απόσταση τριών περίπου χιλιομέτρων νότια από τη σημερινή κωμόπολη, έχει διαπιστωθεί η θέση ενός Ρωμαϊκού αγροτικού οικισμού.  Δ. Κ. Σαμσάρης, Ιστορία των Σερρών κατά την αρχαία και ρωμαϊκή εποχή, Θεσσαλονίκη 1999, σ. 156 (Ιστoσελίδα του Δήμου Σερρών)  Στην πλαγιά του υψώματος αυτού βρέθηκαν παλιότερα όστρακα αγγείων, νομίσματα και επιτύμβιες επιγραφές αυτοκρατορικών χρόνων, ενώ σε κοντινή απόσταση σώζονταν λείψανα Ρωμαϊκής τοξωτής γέφυρας και τμήμα λιθόστρωτου δρόμου.  Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδον. Σπουδών),σ. 180. ISBN 960-7265-16-5.

Η ύπαρξη ενός άλλου Ρωμαϊκού γεωργικού οικισμού διαπιστώνεται επίσης στον βραχώδη λόφο Ζελί, που βρίσκεται ανάμεσα στο Χρυσό και το Άγιο Πνεύμα (συγκεκριμένα κοντά στα όρια των κτηματικών τους περιοχών),  Δ. Κ. Σαμσάρης, Ιστορία των Σερρών κατά την αρχαία και ρωμαϊκή εποχή, σ. 157 όπου βρέθηκαν όστρακα Ρωμαϊκών και βυζαντινών αγγείων, καθώς και μια επιτύμβια επιγραφή του 2ου-3ου μ.Χ. αιώνα.D. C. Samsaris, La vallée du Bas-Strymon á l’ époque impériale (Contribution épigraphique  á la topographie, l’ onomastique, l’ histoire et aux cultes de la province romaine de Macédoine), Δωδώνη 18 (1989), τεύχ. 1, σ. 271, αρ. 105 = The Packard Humanities Institute (Samsaris, Bas-Strymon 105, # PH150744) Τέλος, η ύπαρξη ενός ακόμη αρχαίου οικισμού εντοπίστηκε, με βάση την επιφανειακή κεραμική, σε ένα χαμηλό ύψωμα κοντά στο γειτονικό χωριό Μονόβρυση.  Δ. Κ. Σαμσάρης, Ιστορία των Σερρών κατά την αρχαία και Ρωμαϊκή εποχή, σ. 157 Είναι ένα από τα πέντε Νταρνακοχώρια (Χρυσό, Πεντάπολη, Εμμανουήλ Παππάς, Άγιο Πνεύμα, Νέο Σούλι).

Σήμερα, στο Χρυσό υπάρχει δημοτικό σχολείο στο οποίο φοιτούν και μαθητές από το Άγιο Πνεύμα Σερρών.

 Προσωπικότητες 
 Κατερίνα Μπλιάμου, Ελληνίδα κολυμβήτρια και χάλκινη μεσογειονίκης.

 Παραπομπές 

Κατηγορία:Δαρνακοχώρια
Κατηγορία:Δήμος Εμμανουήλ Παππά
Κατηγορία:Χωριά της περιφερειακής ενότητας Σερρών